Foto: AFP Suriya armiyasi AQSh va Saudiya Arabistonini jangarilarga Mo‘suldan Suriyaga xavfsiz ketish yo‘lini taqdim qilayotganlikda aybladi. Mo‘sulda operatsiya boshlangandan keyin u yerdan katta miqdorda jangarilar qochgan, deb ma’lum qildi Suriya armiyasi bosh qo‘mondonligi. "Xalqaro terrorchilikning AQSh va Saudiya Arabistoni boshchiligidagi homiylarining Mo‘suldan Suriyaga qochayotgan IShID jangarilari uchun xavfsiz ketish va tranzit yo‘laklarini ta’minlash rejasi ayonlasha boshladi", deb bayonotdan bir parcha keltirdi SANA axborot agentligi. 17 oktabrda Mo‘sulni jangarilardan ozod qilish operatsiyasi boshlandi. Oxirgi ma’lumotlarga ko‘ra, Iroq kuchlari shahardan 10 km uzoqlikdagi shaharchaga kirib borishdi.